text: Julegaver til fattige
  16 december 2011 kl. 15.14
  Knap 300 julegaver til børn fra fattige familier er klar til at blive bragt ud til juleaften i Tønder.
  I december har private og virksomheder haft mulighed for at donere gaver til trængende børn.
  Tønder Handelsstandsforening står bag mission julepakke, og gaverne bliver uddelt af Tønder Kommune.
  I pakkerne er der alt fra legetøj til overtøj. På et lille kort står der, hvad der er i gaven, om det er til en dreng eller en pige og hvor gammel modtageren skal være.
  